George Scripcaru, candidat la Primăria Braşov, iar Adrian Veştea - la şefia CJ Braşov
- Antonia Hendrik
- 27 martie 2024, 21:59
Lansarea candidaților PNL la Brașov. A avut loc conferința de presă susținută de președintele PNL, Nicolae Ionel Ciucă, secretarul general al PNL, Lucian Bode, candidatul la funcția de președinte al CJ Brașov, Adrian Ioan Veştea și candidatul la primăria municipiului Brașov, George Scripcaru. Prezenți astăzi la Brașov, liderii PNL au vorbit despre lucrurile bune făcute de administrația liberală și de ceea ce va însemna reîntoarcerea lui George Scripcaru la Primăria Brașov.
Lansarea candidaților PNL la Brașov. Mesaje de forță pentru candidați
Lucian Bode a declarat la conferința de presă că "brașovenii au de ales între un om pe care-l caracterizează experiență și actualul primar, care face doar gălăgie".
"După mai multe întâlniri l-am convins să accepte candidatura la primărie. Am reușit să-l convingem și iata-l angajat pe această nouă candidatură și sunt convins că va fi benefică pentru brașoveni. Cu echipa liberalilor brașoveni va fi în continuare cel mai bun primar al brașovenilor", a declarat Bode la lansarea candidaților PNL.
Brașovenii au de ales între un om pe care-l caracterizează experiența
Și continuă: "Vreau sa va spun ca astăzi în fața a peste 500 de colegii liberali din tot județ, am spus un lucru foarte clar, brașovenii au de ales între un om pe care-l caracterizează experiența, determninarea si actuala administrație care în afară de galagia pe care o face actualul primar, în afara de faptul ca au promis ca vin oameni noi, au ținut administrația în stagnare.
Cât privește CJ vreau să-i mulțumesc colegului meu Adi Vestea, a venit sa pună umărul la stabilitate în guvernare, continuitate și cred eu ca acest lucru l-am resimțit cu toți. el a luat decizia sa se reîntoarcă, va fi un președinte foarte bun. Toți ceilalți colegi care își vor reînnoi mandatele au arătat că știu sa faca administrație. Sunt convins ca experiența le va fi de mult ajutor. sunt convins că atât domnul Scripcaru cat și Adi Vestea le vor fi exemple", a declarat Lucian Bode.
Adrian Veștea, optimist: Am toată convingerea că în 9 iunie ne vom lua revanșa
"Am toată convingerea că în 9 iunie ne vom lua revanșa. Putem spune brașovenilor că știm să facem administrație, iar proiectele implementate sunt deja vizibile în comunitățile în care am fost deja prezenți. Am lucrat fără sa creez scandaluri, fara turbulențe. Nu m-a recomandat nici cearta, ci ceea ce este vizibil la nivel de CJ Brașov", a declarat Adrian Veștea.
Nicolae Ciucă, prezent la lansarea candidaților PNL Brașov
Fostul premier Nicolae Ciucă a declarat în conferința de presă că a venit la Brașov pentru a sprijini doi oameni de administrație. Doi candidați ai PNL care cu certitudine o să câștige alegerile din luna iunie.
"Eu și colegii mei vedem în Brașov un potențial de dezvoltare economică și vrem să promovăm această oportunitate. Am găsit disponibilitatea oamenilor de afaceri de a investi în proiecte noi și de a-și dezvolta afacerile. Pentru mine înseamnă un model de comunicare care trebuie să realizeze o interconectare.
Am venit să sprijin doi oameni de administrație, doi candidați ai PNL care cu certitudine o să câștige alegerile din luna iunie, o să-și recâștige Primăria Municipiului și celelalte localități unde nu avem primari. Diferența au făcut-o faptele. Diferența o fac lucrurile lăsate în urmă, nu cele pe paginile de Facebook", a declarat liderul PNL.
Context
Adrian Veștea, campionul Programului "Anghel Saligny" și al revitalizării comunităților locale PNL, cu Adrian Veștea la Ministerul Dezvoltării, a susținut creșterea fondurilor alocate de la 1,9 miliarde lei în 2023, la 4,6 miliarde de lei în 2024. Asta înseamnă 2.250 km drumuri modernizate, 150.000 de branşamente individuale la apă-canalizare şi 8.397 branşamente individuale la reţeaua de gaze naturale, se arată în comunicatul PNL.